Diabetesmessuilla on erilaisia työpajoja, joihin olet lämpimästi tervetullut osallistumaan. Tutustu tarjontaan ja tule mukaan!
TOIMINNALLINEN VOIMAVARAPAJA | DIABETES-RIIHI | RAP-TYÖPAJA
TOIMINNALLINEN VOIMAVARAPAJA
AIKA: La 24.9, klo 10:30-11:15
PAIKKA: Juttutupa, Riffin aula, 2. kerros, Tampere-talo
Pajassa jokainen voi käydä pohtimassa omahoidon voimavaroja tukevia asioita toiminnallisissa pisteissä. (Non stop)
Voimavarapajassa mukana Diabetesliitosta:
Helena Nuutinen, terveyspsykologian erikoispsykologi, YTM
Diabetes-RIIHI
AIKA: Pe 23.9, klo 12:00-16.00
PAIKKA: Sonaatti 1, 0 kerros, Tampere-talo
Yhdessä kohti hyvinvointia ja terveyttä - Onko sinulla ideoita, miten parhaiten autetaan diabetesta sairastavaa ja hänen läheisiään? Tule työpajaan kehittämään ideoista tuotteita ja palveluja!
Oletko kiinnostunut tekemään yhteistyötä ja vaikuttamaan Suomen terveys- ja hyvinvointialan viennin kasvuun? Onko sinulla räjähtäviä visioita diabeetikoiden hoitoon ja taudin ehkäisyyn? Oletko valmis työskentelemään visioiden toteuttamiseksi?
Tekes, STM, Sitra ja Raha-automaattiyhdistys kutsuvat sinut työpajaan, jonka tarkoituksena on tuottaa uusia innovatiivisia ratkaisuja diabeteksen ja sen lisäsairauksien ehkäisyyn ja hoitoon. Keskiössä on yksilö, joka osaa odottaa sujuvia ja ketteriä palveluja. Ratkaisuja on tarkoitus etsiä yhdessä kaikkien sidosryhmien eli terveydenhuollon ammattilaisten, järjestöjen, potilaiden, alan yritysten ja rahoittajien kanssa. Tarkoitus on myös tunnistaa keinoja, joilla digitaalisuuden luomat mahdollisuudet voidaan toteuttaa käytännössä nopeasti ja tehokkaasti: millainen luotettavan sovelluksen tulisi olla ja mitä tulisi huomioida sen kehityksessä?
Tilaisuus järjestetään Diabetesmessujen yhteydessä Tampereella 23.9.2016 ja se on avoin kaikille, jotka ovat valmiita panostamaan ideoiden jatkokehitykseen myös tämän työpajan jälkeen.
Tule mukaan tekemään diabeteksen ennaltaehkäisyn ja hoidon huomista! Tavataan Tampereella.
12:05 Rahoittajien esittäytymiset: Sitra, RAY, STM, Tekes
12:10 Virittäytyminen päivän tunnelmaan
12:30 Orientoituminen ryhmätöihin
12:40 Ryhmätyöt: ideoista toteutukseen
14:00 Ryhmätyöt jatkuvat: toteutussuunnitelman ja pitch:n laatiminen
15:00 Pitchaukset a 5 min + rahoittajien palautteet. Keskustelu.
15:45 Mitä seuraavaksi? Tilaisuuden lopetus ja mahdollisuus kahdenkeskisiin keskusteluihin rahoittajien kanssa.
Tilaisuuteen mahtuu 50 henkilöä. Jos ilmoittautumisia tulee enemmän, osallistujat valitaan siten, että työpajaan pystytään muodostamaan sen tavoitteita parhaiten palvelevia ryhmiä.
Täytä ilmoittautumislomake >>
KATSO HANKESIVUT >>
RAP-LYRIIKKAPAJA
AIKA: La 24.9.2016
PAIKKA: Duetto 2, Tampere-talo
Diabetesmessuilla järjestetään rap-lyriikkapaja, jossa tehdään omia rap-biisejä ryhmissä. Työpaja on suunnattu 13-17-vuotiaille. Lyriikkapajassa on mukana nuori diabeetikko, räppäri Miquel P sekä Diabetesliiton nuorisotoimikunta. Miquelista voit lukea lisää Inspiksestä.
Työpajaan ei ole ennakkoilmoittautumista, vaan liittyä voi mukaan paikanpäällä. Mukaan mahtuu parikymmentä nopeinta.